Po najnovijoj ljestvici Times Higher Education, jedne od tri vodeće rang liste svjetskih sveučilišta, splitsko je Sveučilište preteklo zagrebačko. Sada je Sveučilište u Splitu rangirano u skupini između 501. i 600. mjesta, a Sveučilište u Zagrebu u posljednjoj, između 800. i 1000. mjesta. Statistike navode kako se sada svaki profesor na splitskim fakultetima brine o 31 studentu, studenata ima ukupno 20.817.

Zagrebačko Sveučilište ima 73.465 studenata, no svaki profesor se brine o njih 17 što znači da su splitski profesori dvostruko više angažirani. Također nije najsjajnija brojka kod oba sveučilišta, a to je da je međunarodnih studenata tek jedan posto. Sveučilište u Oxfordu zadržalo je prvo mjesto a za na drugom je mjestu rival, Sveučilište u Cambridgeu koje je sa četvrtog skočilo na drugo mjesto.